སྒྲུབ་ཐབས་མདོར་བསྡུས། ཕྱིར་ཟློག་མའི་སྒྲུབ་ཐབས་རྒྱལ་མཚན་རྩེ་མོའི་དཔུང་རྒྱན་གྱི་སྒྲུབ་ཐབས། གཞན་གྱི་མི་ཐུབ་མའི་སྒྲུབ་ཐབས། རྡོ་རྗེ་གནྡྷ་རའི་སྒྲུབ་ཐབས་གཉིས། སྲུང་བ་ལྔའི་ཆོ་ག །རྡོ་རྗེ་ལྕགས་སྒྲོག་གི་སྒྲུབ་ཐབས་མི་འདྲ་བ་གཉིས། པཎྜི་ཏ་ཆོས་ཀྱི་འབྱུང་གནས་བློ་གྲོས་ཀྱིས་མཛད་པའི་རྒྱལ་མཚན་རྩེ་མོའི་དཔུང་རྒྱན་གྱི་སྒྲུབ་ཐབས། གཙུག་ཏོར་རྣམ་རྒྱལ་གྱི་སྒྲུབ་ཐབས། ལྷ་མོ་ནོར་རྒྱུན་མའི་སྒྲུབ་ཐབས་མི་འདྲ་བ་གསུམ། དེའི་གཟུངས་ཀྱི་མན་ངག །ཕག་མོ་ཤེས་རབ་གསལ་བྱེད་ཀྱི་སྒྲུབ་ཐབས། བྱམས་པའི་སྒྲུབ་ཐབས་མི་འདྲ་བ་གཉིས། པཎྜི་ཏ་འཇིགས་མེད་འབྱུང་གནས་སྦས་པས་མཛད་པའི་ཛཾ་བྷ་ལ་ནག་པོའི་སྒྲུབ་ཐབས། ཛཾ་བྷ་ལ་སེར་པོའི་སྒྲུབ་ཐབས་རྒྱས་བསྡུས་གསུམ། སེར་པོ་ཕྱག་གཉིས་པའི་སྒྲུབ་ཐབས་ཙནྡྲ་གོ་མིས་མཛད་པ། སེར་པོ་ལྷ་ཕོ་བརྒྱད་མོ་བརྒྱད་ཀྱིས་བསྐོར་བའི་སྒྲུབ་ཐབས་རྒྱས་བསྡུས་གཉིས། དེ་ལ་ཆུ་རྒྱུན་དུ་དབུལ་བའི་མན་ངག་གི་རིམ་པ་མི་འདྲ་བ་གསུམ། སློབ་དཔོན་ཙནྡྲ་གོ་མིས་མཛད་པའི་རྟ་མགྲིན་གྱི་སྒྲུབ་ཐབས། རྟོག་པ་བདུན་པ་ལས་གསུངས་པའི་རྟ་མགྲིན་གྱི་སྒྲུབ་ཐབས། པཎྜི་ཏ་ཤྲཱརྡྷ་ཀ་རས་མཛད་པའི་རྟ་མགྲིན་གྱི་སྒྲུབ་ཐབས། འཇིག་རྟེན་གསུམ་ལས་རྣམ་རྒྱལ་གྱི་སྒྲུབ་ཐབས། རྡོ་རྗེ་མེ་དང་ཉི་མ་འབར་བའི་སྒྲུབ་ཐབས། རྟ་མཆོག་གི་སྒྲུབ་ཐབས། གཤིན་རྗེའི་གཤེད་དམར་པོའི་སྒྲུབ་ཐབས། གཤིན་རྗེ་ནག་པོའི་སྒྲུབ་ཐབས་མི་འདྲ་བ་གཉིས། ཡང་དགྲ་ནག་གི་སྒྲུབ་ཐབས། གཤིན་རྗེ་མཐར་བྱེད་ཀྱི་སྒྲུབ་ཐབས་མི་འདྲ་བ་གཉིས། བགེགས་མཐར་བྱེད་ཀྱི་སྒྲུབ་ཐབས། སྟོབས་པོ་ཆེའི་སྒྲུབ་ཐབས་སློབ་དཔོན་ཤཱཀྱ་བཤེས་གཉེན་གྱིས་མཛད་པ། ཡང་སྟོབས་པོ་ཆེའི་སྒྲུབ་ཐབས། ཧཱུྃ་མཛད་ཀྱི་སྒྲུབ་ཐབས། ཧེ་རུ་ཀའི་སྒྲུབ་ཐབས། ཀྱེ་རྡོ་རྗེ་ཕྱག་གཉིས་པའི་སྒྲུབ་ཐབས་ཏ་ར་ཤྲཱིས་མཛད་པ། བདག་མེད་མའི་སྒྲུབ་ཐབས་རྒྱས་བསྡུས་གཉིས། འབྱུང་པོ་འདུལ་བྱེད་ཀྱི་སྒྲུབ་ཐབས། དེའི་ཆོ་ག་དམ་པ་ཐམས་ཅད་འདྲེན་པའི་འཇིག་རྟེན་གསུམ་གྱི་རྡོ་རྗེས་མཛད་པ། ནག་པོ་ཆེན་པོའི་སྒྲུབ་ཐབས། ཡང་ནག་པོ་ཆེན་པོའི་སྒྲུབ་ཐབས་ཏེ་ལྷ་འདི་རྣམས་ཀྱི་རྗེས་གནང་ཐོབ་པའི་བརྒྱུད་པ་ནི། ཨ་བྷ་ཡ་དང་ཤུ་བྷཾ་ཀ་ར་དང་། །པཱུ་ཛ་ཏི་དང་རཏྣ་རཀྵི་ཏ། །གཽ་ཏཾ་ཤྲཱི་དང་ཀཱིརྟི་པཎྜི་ཏ། །ཡར་ལུང་གྲགས་རྒྱལ་རྒྱལ་མཚན་རིན་ཆེན་དང་། །གར་ཐིག་བསོད་རྒྱལ་གཞོན་སེང་བཀའ་བཅུ་པ། །བླ་མ་མགོན་འབུམ་ཆོས་རྗེ་དཔལ་ལྡན་པ། །ཤར་ཆེན་ཡེ་རྒྱལ་ངོར་ཆེན་ཀུན་དགའ་མཚན། །འཇམ་དབྱངས་ཤེར་རྒྱལ་ཡོངས་འཛིན་དཀོན་མཆོག་འཕེལ། །འཇམ་དབྱངས་ནམ་མཁའ་བརྟན་པས་བདག་ལའོ། །གང་གི་བློ་གྲོས་ནམ་མཁའི་མཐའ་ལྟར་ཡངས། །བྱང་ཆུབ་སེམས་གཉིས་རི་དབང་ལྟ་བུར་བརྟན། །རབ་དཀར་གྲགས་པ་ཉི་ཟླ་ལྟར་གསལ་བའི། ། འཇམ་དབྱངས་བླ་མས་རྗེས་སུ་འཛིན་པར་ཤོག །རྗེ་བཙུན་བླ་མ་དམ་པ་རྣམས་ལས་དམ་པའི་ཆོས་ཐོས་པའི་ཚུལ་གསལ་བར་བཤད་པ་ཡི་གེ་ཐུབ་བསྟན་གསལ་བའི་ཉིན་བྱེད་ལས། མཁྱེན་རབ་ཀྱི་དབང་ཕྱུག་འཇམ་དབྱངས་ནམ་མཁའ་བརྟན་པས་རྗེས་སུ་བཟུང་བའི་སྐབས་ཏེ་བརྒྱད་པའོ།། །།
སྡེ་སྣོད་འཛིན་པའི་གཙུག་རྒྱན་མཁས་པའི་དབང་པོ་ལྷ་དབང་བློ་གྲོས་ཀྱི་དྲུང་དུ། ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་འགྲེལ་པ་དང་བཅས་པ་ཐོབ་པའི་བརྒྱུད་པ་ནི། གཉིས་མེད་གསུངས་པ་ཐུབ་པའི་དབང་པོ་དང་། །བྱམས་པ་ཐོགས་མེད་དབྱིག་གཉེན་རྣམ་གྲོལ་སྡེ། །བཙུན་པ་གྲོལ་སྡེ་མཆོག་སྡེ་དུལ་བའི་སྡེ། །རྣམ་སྣང་མཛད་དང་སེང་གེ་བཟང་པོ་དང་། །ཡེ་ཤེས་ཞབས་དང་ཡོན་ཏན་བཤེས་གཉེན་དང་། །རིན་ཆེན་བཟང་པོ་དང་ནི་ཟླ་བ་བཟང་། །འབུམ་ཕྲག་གསུམ་པ་བློ་ལྡན་ཤེས་རབ་དང་། ། འབྲེ་ཤེས་རབ་འབར་དང་བྱང་ཆུབ་ཨར་ཡེ་ཤེས་དང་། །འདུལ་དཀའ་གཞོན་ཚུལ་དཀར་རིང་ཤེས་རབ་འབུམ། །ཞང་ཡེ་ཁ་ཅིག་སྨོན་ལམ་འོད་ཟེར་བྱང་འབུམ་གཉལ་ཞིག་འཇམ་རྡོར་དང་། །བཟད་པ་དར་ཚུལ་བོ་དོང་བརྩོན་རྡོར་དང་། །ཁྲོ་ཕུ་བསོད་སེང་ལྷོ་པ་གྲུབ་སོང་བ། །ཚད་མའི་སྐྱེས་བུ་བུ་སྟོན་རིན་ཆེན་གྲུབ། །མཁན་ཆེན་རིན་རྣམ་གཡག་སྟོན་སངས་རྒྱས་དཔལ། །རོང་སྟོན་ཆོས་རྗེ་ཀུན་མཁྱེན་སངས་རྒྱས་འཕེལ། །འཇམ་དབྱངས་ཀུན་དགའ་ཆོས་བཟང་ལྷ་དབང་བློ། །དེ་ལས་ཐོོབ་པ་དགེ་སློང་རཏྣ་འོ། །ཡང་ན་འདུལ་དཀར་སེ་སྟོན་དར་ཤེ་དང་། ། འཇམ་གསར་ཤེས་འོད་བོ་དོང་རིན་རྩེ་དང་། །སྟག་སྡེ་སེར་རྒྱལ་དཔང ལོ་ཆེན་པོ་དང་། །ལོ་ཆེན་བྱང་རྩེ་ལོ་ཆེན་གྲགས་རྒྱལ་དང་། །རོང་སྟོན་ཆོས་རྗེ་མན་ཆད་གོང་དང་འདྲ། །མངོན་རྟོགས་རྒྱན་རྩ་རྐྱང་གི་བརྒྱུད་པ་ནི། །ཀུན་མཁྱེན་བུ་སྟོན་མཁས་པ་ཚུལ་ཁྲིམས་འབུམ། །ཤར་ཆེན་ཡེ་རྒྱལ་ངོར་ཆེན་ཀུན་དགའི་མཚན། ། འཇམ་དབྱངས་ཀུན་དགའ་ཆོས་བཟང་ལྷ་དབང་བློ། ། དེ་ལས་བཙུན་པ་རཏྣས་ལེགས་པར་ཐོས། །
༈ མདོ་སྡེ་རྒྱན་གྱི་བརྒྱུད་པ་ནི། སངས་རྒྱས་བྱམས་པ་ཐོགས་མེད་དབྱིག་གི་གཉེན། །བློ་བརྟན་གང་སྤེལ་རིན་ཆེན་རྡོ་རྗེ་དང་། །སད་ཛ་ན་དང་ས་ར་ཧི་ཏ་དང་། །བློ་གྲོས་གྲགས་དང་མར་པ་ཇོ་འཕེན་དང་། །མཆིམས་སྟོན་དོན་གྲུབ་མཆིམས་སྟོན་བརྩོན་སེང་དང་། །མཆིམས་སྟོན་ནམ་གྲགས་སྐྱི་སྟོན་ཤཀ་འབུམ་པ། །སྐྱི་སྟོན་གྲགས་རྒྱལ་ཀུན་མཁྱེན་དོལ་པོའི་ཞབས། །མ་ཏི་པཎ་ཆེན་ས་བཟང་འཕགས་པ་དང་། །ངོར་ཆེན་ཀུན་བཟང་མན་ཆད་དགོངས་བཞིན་ནོ། །དབུས་མཐའ་རྣམ་འབྱེད་དང་ཆོས་ཉིད་རྣམ་འབྱེད་ཀྱི་བརྒྱུད་པ་ནི། བྱམས་པ་ཐོགས་མེད་དབྱིག་གཉེན་བློ་གྲོས་བརྟན། །གང་བ་སྤེལ་དང་རཏྣ་ཨ་ཀ་ར། །སད་ཛ་ན་དང་བཙན་སྟོན་ཁ་བོ་ཆེ། །གཏུམ་སྟོན་བློ་གྲགས་རྡོར་སྟོན་ཤེས་རབ་གྲགས། ། དཔལ་ལྡན་གྲོ་དང་ཆུ་མིག་གྲགས་རྒྱལ་དང་། །རིན་ཆེན་བླ་མ་མཁན་པོ་རིན་ཆེན་གསལ། །རིན་ཆེན་ཡེ་ཤེས་རྒྱལ་སྲས་ཐོགས་མེད་དང་། །ལོ་ཆེན་བྱང་རྩེ་ས་བཟང་འཕགས་པ་དང་། །ངོར་ཆེན་ཀུན་བཟང་མན་ཆད་གོང་བཞིན་ནོ། །རྒྱུད་བླ་མའི་བརྒྱུད་པ་ནི། བྱམས་པ་ཐོགས་མེད་དབྱིག་གཉེན་བློ་གྲོས་བརྟན། །གང་བ་སྤེལ་དང་རིན་ཆེན་རྡོ་རྗེ་དང་། །སད་ཛ་ན་དང་ས་ར་ཧི་ཏ་དང་། །བློ་གྲོས་གྲགས་དང་མར་པ་ཇོ་འཕེན་དང། །མཆིམས་སྟོན་དོན་གྲུབ་མཆིམས་སྟོན་བརྩོན་སེང་དང་། །མཆིམས་སྟོན་ནམ་གྲགས་བཅོམ་ལྡན་རལ་གྲི་དང་། །སྐྱི་སྟོན་ཁུ་དཔོན་ཀུན་མཁྱེན་ཇོ་ནང་པ། །མ་ཏི་པཎ་ཆེན་ས་བཟང་འཕགས་པ་དང་། །ངོར་ཆེན་ཀུན་བཟང་མན་ཆད་གོང་བཞིན་ནོ། །
༈ ཤེས་རབ་ཀྱི་ཕ་རོལ་ཏུ་ཕྱིན་པ་རྒྱས་འབྲིང་བསྡུས་གསུམ་གྱི་དོན་མ་ལུས་པ་ཉམས་སུ་ལེན་པའི་མན་ངག་ཀུན་ལ་མ་གྲགས་པའ་ི་ཁྱད་ཆོས་ཟབ་མོ་ཤེར་ཕྱིན་གྱི་ལམ་གྱི་རིམ་པ་ཐོབ་པའི་བརྒྱུད་པ་ནི། ཐུབ་དབང་བྱམས་པ་ཐོགས་མེད་དབྱིག་གི་གཉེན། །ཨཱཪྻ་དེ་ཝ་དམ་པའི་ཞར་པོ་བྲམ་ཟེ། དམ་པ་རྒྱ་གར་དང་། །དམ་པ་ཕྱར་ཆེན་པ་ཚབ་སྒོམ་ཆེན་དང་། །རྒྱལ་བ་རྟི་བརྟན་ཞིག་པོ་ཉི་མའི་ཞབས། ། བསོད་ནམས་དཔལ་དང་ཀུན་དགའ་འོད་ཟེར་དང་། །རི་ཁྲོོད་དབང་ཕྱུག་ཀུན་མཁྱེན་ཚུལ་ཁྲིམས་འཕགས། །སངས་རྒྱས་དཔོན་དང་ཀུན་མཁྱེན་རིན་པོ་ཆེ། ། དིང་རི་བློ་རྒྱལ་རོང་སྟོན་ཆོས་ཀྱི་རྗེ། །ཀུན་མཁྱེན་སངས་རྒྱས་འཕེལ་དང་འཇམ་དབྱངས་རྗེ། །མཁས་མཆོག་ལྷ་དབང་བློ་ཡིས་བདག་ལའོ། །ཁྲིད་ཡིག་ཀུན་མཁྱེན་རོང་སྟོན་ཆེན་པོས་མཛད་པ་ཐོས། བཀའ་གདམས་གླེགས་བམ་དུ་གྲགས་པ་ཐོབ་པའི་ཆོས་ཀྱི་རྣམ་གྲངས་ལ། བྱང་ཆུབ་སེམས་དཔའ་ནོར་བུའི་ཕྲེང་བ། ཕ་ཆོས་ལེའུ་ཉི་ཤུ་རྩ་གསུམ་པ། བུ་ཆོས་ལེའུ་ཉི་ཤུ་རྩ་གཉིས་པ། འབྲོམ་གྱིས་རང་བརྒྱུད་ལ་བསྐུལ་མ་འདེབས་པ་དད་པའི་ལྗོན་ཤིང་། ཕ་ཆོས་ཀྱི་ཡ་གྱལ་འཆི་བ་མེད་པ། རྡོ་རྗེའི་གླུ་རྣམས་ལེགས་པར་ཐོས་ཤིང། ཐིག་ལེ་བཅུ་དྲུག་གི་བྱིན་རླབས་ཉམས་ཁྲིད་ཐོབ་པའི་བརྒྱུད་པ་ནི། ཇོ་བོ་རྗེ་དང་འབྲོམ་སྟོན་རྔོག་ལེགས་ཤེར། །ཤེས་རབ་རྒྱལ་མཚན་མངའ་རིས་པ་གཞོན་ནུ་རྒྱལ་ཕུ་ཆུང་བ་མཚན་དང་། ། ཞང་ཀ་མ་པ་རིན་ཆེན་རྒྱལ་མཚན་དར་མ་རྒྱལ་མཚན་སྟག་རབ་ཞབས། ། ཞང་སྟོན། བྱང་ཆུབ་བཟང་པོ་སྟག་ཁབ་འབྲོམ་ནམ་མཁའ་རིན་ཆེན་སྟག་ཁབ་སྟོན་པ་དང་། །གཞོན་ནུ་བློ་གྲོས་ནོར་ཐང་བ་འབྲོམ། ཉི་མ་རྒྱལ་མཚན་སྣར་ཐང་བ་མཁན་པ། །རིན་ཆེན་བྱང་ཆུབ་རིན་ཆེན་གླིང་པ་རིགས་ཀྱི་བདག་དགའ་ལུང་པ་པོོའི་དཔལ། ། དགའ་ལུང་པ། བྱང་ཆུབ་དཔལ་དང་བསོད་ནམས་འོད་ཟེར་ཉུག་པ་ཞབས། ། འུ་ཡུག་པ་སངས་རྒྱས་བཟང་པོ་དང་ནི་དཔལ་ལྡན་བྱ་བྲལ་ཆེན་པོ་པ། །བསོད་ནམས་བླ་མ་བཟང་པོ་ནམ་མཁའ་ཆོས་འཁོར་བ་འོད་ཟེར་དང་། ། པ་ཚབ་སྒ་གདོང་པ་ཡེ་ཤེས་ཚུལ་ཁྲིམས་གནུབ་ཆོས་ལུང་པ་རཏྣ་ཨཱ་ཀ་ར། །ངག་སྙུག་ལ་བ་དབང་འཆི་མེད་དྭགས་པོ་ཕྱོགས་ལས་རྣམ་རྒྱལ་དང་། །མཁས་མངའ་རིས་པ་མཆོག་ལྷ་དབང་བློས་བདག་ལའོ། །གང་གི་ཡོན་ཏན་ཡིད་བཞིན་རིན་པོ་ཆེ། །བློ་གསལ་ལྷ་དབང་གཙུག་གིས་གུས་བསྟེན་ཅིང་། །མཚུངས་མེད་བློ་གྲོས་སྤོབས་པའི་གཟི་འབར་བའི། །མཁས་མཆོག་དབང་གི་རྒྱལ་པོ་རྒྱལ་གྱུར་ཅིག །རྗེ་བཙུན་བླ་མ་དམ་པ་རྣམས་ལས་དམ་པའི་ཆོས་ཐོས་པའི་ཚུལ་གསལ་བར་བཤད་པའི་ཡི་གེ་ཐུབ་བསྟན་རྒྱས་པའི་ཉིན་བྱེད་ལས། མཁས་པའི་དབང་པོ་ལྷ་དབང་བློ་གྲོས་པས་རྗེས་སུ་བཟུང་བའི་སྐབས་ཏེ་དགུ་པའོ།། །།
༈ རང་བཞིན་རྣམ་དག་སྣ་ཚོགས་སྤྲོས་པའི་མཚན་མས་དབེན། །ཚངས་པའི་དབྱངས་ཀྱིས་རང་རང་སྐད་དུ་དམ་ཆོས་སྟོན། །དག་པའི་འགྲོ་ལ་ངོ་མཚར་སྒྱུ་མའི་བཀོད་པ་སྟོན། །བཀའ་དྲིན་མཉམ་མེད་བླ་མ་རྣམས་ལ་ཕྱག་འཚལ་ལོ། ༡ ། དམ་པ་དེ་རྣམས་གྲངས་མེད་བསྐལ་པའི་སྔོན་རོལ་ནས། །འོག་མིན་ཆེན་པོར་ཡན་ལག་བདུན་ལྡན་སྐུ་བརྙེས་ཀྱང་། །མཆོག་གི་སྤྱོད་པས་མཐའ་ཡས་སེམས་ཅན་དྲང་བའི་ཕྱིར། །སྐལ་པར་འཚམས་པའི་དམ་ཆོས་བདུད་རྩི་ཅི་ཡང་བསྟན། ༢ །དེ་ལྟར་མོད་ཀྱི་མཆོག་གི་ཕས་བསྐྱངས་ཀྱང་། །དམན་པའི་བུ་ཡིས་ཕ་རྗེས་མ་སྙོགས་ལྟར། །བདག་འདྲ་ཤེས་བྱའི་གནས་ལ་བློ་རྨོངས་ཤིང་། །བསྟན་དང་འགྲོ་བའི་དོན་ལ་གྱི་ནར་གྱུར། ༣ །དེ་ལྟ་ན་ཡང་འཁྲུལ་མེད་ལམ་སྟོན་པའི། །ཡོངས་འཛིན་རྣམས་ཀྱི་བཀའ་དྲིན་དྲན་པ་དང་། །རྣམ་དག་ལམ་ལ་གོམས་པ་ལྷུར་ལེན་ཕྱིར། །ཡིད་ལ་བརྣག་པའི་དོན་དེ་བདག་གིས་སྒྲུབ། ༤།སྟོན་པ་གངས་རིའི་ངོས་ལས་ལེགས་འོངས་པའི། །དབང་རྒྱུད་མན་ངག་ལུང་གི་ཆུ་བོ་བཞི། །རྒྱ་བོད་མཁས་གྲུབ་ནོར་འཛིན་ལ་བརྟེན་ནས། །བདག་བློ་དད་པའི་རྒྱ་མཚོར་ལེགས་པར་བབས། ༥ །ལྷག་བསམ་རྣམ་དག་མེ་ཤེལ་ཁམས་ལས་གྲུབ། །ཡོངས་འཛིན་རྣམས་ལ་གུས་པའི་དཀྱིལ་འཁོར་རྒྱས། །རིང་ནས་བརྩོན་པའི་ཤིང་རྟས་ལེགས་དྲངས་པའི། །གཏམ་འདི་ཐུབ་བསྟན་རྒྱས་པའི་ཉིན་བྱེད་ཡིན། ༦ །འདི་སྦྱར་དགེ་བ་ཀུན་གསལ་ནོར་བུ་དེས། །མཐའ་ཡས་འགྲོ་བའི་བློ་མུན་ཀུན་བསལ་ཏེ། །ཡང་དག་ལམ་གྱི་སྣང་བ་རབ་ཐོབ་ནས། །ཐམས་ཅད་མཁྱེན་པའི་འཇུག་ངོགས་བསྟེན་པར་ཤོག༧།བདག་ཀྱང་འཁོར་བའི་སྐྱེ་གནས་ཐམས་ཅད་དུ། །སྐྱོན་མེད་དལ་འབྱོར་ལུས་བཟང་རབ་ཐོབ་ནས། །ཡོངས་འཛིན་དམ་པ་རྣམས་ཀྱི་ཞབས་བསྟེན་ཅིང་། །གཅིག་ཏུ་དམ་ཆོས་སྒྲུབ་ལ་བརྩོན་པར་ཤོག ༨ །ཚུལ་གནས་ཐོས་བསམ་སྒོམ་ལ་བརྩོན་པའི་མཐུས། །རྒྱལ་བས་བསྔགས་པའི་ཡོན་ཏན་ཀུན་རྫོགས་ནས། །འགྲོ་ལ་དམ་ཆོས་སྣང་བ་འབྱེད་པ་དང་། །བདེ་གཤེགས་བསྟན་པའི་ཁུར་ཆེན་འཁྱེར་བར་ཤོག ༩།མ་གྱུར་འགྲོ་ལ་ཕན་བདེ་བསྐྱེད་པའི་ཕྱིར། ། ལུས་དང་སྲོག་ལ་ལྟོས་པ་ཀུན་སྤངས་ནས། །དམ་པ་རྣམས་ཀྱི་རྣམ་ཐར་འཛིན་བྱེད་ཅིང་། །རྣམ་དཀར་ཕྲིན་ལས་སྒྲུབ་ལ་བརྩོན་པར་ཤོག༡༠།མཐའ་ཡས་འགྲོ་ལ་ཕན་བདེ་འབྱུང་བའི་གཞི། །རྒྱལ་བའི་བསྟན་པ་ཡུན་དུ་གནས་པ་དང་། །དེ་འཛིན་ཞབས་བརྟན་དགེ་འདུན་ཐུགས་མཐུན་ཞིང་། །སྲིད་ཞིའི་ཕུན་ཚོགས་རྟག་ཏུ་རྒྱས་པར་ཤོག༡༡། རྗེ་བཙུན་བླ་མ་དམ་པ་རྣམས་ལས་དམ་པའི་ཆོས་ཐོས་པའི་ཚུལ་གསལ་བར་བཤད་པའི་ཡི་གེ་ཐུབ་བསྟན་རྒྱས་པའི་ཉིན་བྱེད་ཅེས་བྱ་བ་འདི་ནི། ཁྱབ་བདག་འཁོར་ལོའི་མགོན་པོ་དང་གཉིས་སུ་མ་མཆིས་པ་མཁྱེན་བརྩེའི་མངའ་བདག་འདྲེན་མཆོག་ཆོས་ཀྱི་རྒྱལ་པོ་རཏྣ་ཝརྔྷཱའི་ཞལ་སྔ་ནས་དང་། ཚད་མེད་ཐུགས་རྗེའི་མངའ་བདག་རྒྱལ་བའི་རྒྱལ་ཚབ་མཚན་ནས་བརྗོད་པར་དཀའ་བ་རྗེ་བཙུན་མུས་པ་ཆེན་པོ་སངས་རྒྱས་རིན་ཆེན་དཔལ་བཟང་པོ་དང་། འཇམ་པའི་དབྱངས་ཀྱི་སྤྲུལ་པའི་སྐུ་དཔལ་ས་སྐྱ་ལོ་ཙྭ་བ་ཆེན་པོ་ཐམས་ཅད་མཁྱེན་པའི་བཤེས་གཉེན་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོ་ལ་སོགས་པ་ཡོངས་འཛིན་དམ་པ་མང་པོའི་བཀའ་དྲིན་གྱིས་ཉེ་བར་བསྐྱངས་ཤིང་། ཐུགས་བརྩེ་བ་ཆེན་པོས་རྗེས་སུ་བཟུང་བ་ཤཱཀྱའི་བཙུན་པ་དཀོན་མཆོག་ལྷུན་གྲུབ་ཀྱིས། བླ་མ་གོང་མ་རྣམས་ཀྱི་གསན་ཡིག་ལ་གཞི་བྱས། ཅུང་ཟད་མི་མཐུན